**Ministru kabineta rīkojuma projekta** **„ Par pedagogu darba samaksas pieauguma grafiku laika periodam no 2018.gada 1.septembra līdz 2022.gada 31.decembrim” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija (turpmāk – ministrija) ir izstrādājusi Ministru kabineta rīkojuma projektu “Par pedagogu darba samaksas pieauguma grafiku laika periodam no 2018.gada 1.septembra līdz 2022.gada 31.decembrim” (turpmāk – rīkojums), kura mērķis ir iesniegt izskatīšanai Ministru kabinetā pedagogu darba samaksas pieauguma grafiku (pielikums)(turpmāk – grafiks).  Rīkojuma projekts sagatavots, lai izpildītu Ministru kabineta 2016.gada 5.jūlija sēdes protokollēmumā doto uzdevumu (prot. Nr. 33 35§; 14.punkts) un Ministru kabineta 2017.gada 14.februāra sēdes protokollēmumā doto uzdevumu (prot. Nr.7 1.§; 2.1.7.apakšpunkts).  Vienlaikus pedagogu darba samaksas paaugstināšanas grafika izstrādes pamatotību nosaka:   * Izglītības likuma 53.panta otrās daļas norma – *“(2) Pedagogam ar atbilstošu profesionālo kvalifikāciju darba samaksa par vienu slodzi nav zemākā par Ministru kabineta apstiprināto pedagogu darba samaksas paaugstināšanas grafikā noteikto darba samaksu attiecīgajā laikposmā”*; * Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016.gada 3.maija rīkojumu Nr.275) 109.punktā noteiktais, ka līdz 2016.gada 31.decembrim saskaņā ar Izglītības likuma 53.pantu un fiskālo finanšu situāciju, veidojot valsts budžetu, tiek izstrādāts pedagogu atalgojuma paaugstināšanas grafiks un tiek uzsākta tā īstenošana, tādējādi nodrošinot pakāpenisku pedagogu algu paaugstināšanu; * Ministru kabineta 2016.gada 31.maija sēdes protokollēmumā (prot. Nr.26 39.§; 6.34.apakšpunkts) ministrijai dotais uzdevums *sagatavot un atbilstoši vidējā termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafikam iesniegt izskatīšanai Ministru kabinetā priekšlikumus Izglītības likuma 53.panta otrajā daļā noteiktajam pedagogu darba samaksas palielinājuma grafikam, sākotnēji paredzot atbilstošu reformu īstenošanu izglītības nozarē*. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016.gada 5.jūlija noteikumiem Nr.445 “Par pedagogu darba samaksu” (turpmāk – noteikumi Nr.445), zemākā mēneša darba algas likme skolotājiem no 2016.gada 1.septembra ir 680 *euro* un darba slodze, kas atbilst vienai mēneša darba algas likmei, vispārējās, profesionālās izglītības un interešu izglītības skolotājiem ir 30 darba stundas nedēļā, kas veido 1320 darba stundas gadā. Savukārt pirmsskolas izglītības skolotājiem darba slodze, kas atbilst vienai mēneša darba algas likmei, ir 40 darba stundas nedēļā un zemākā darba algas likme skolotājiem, kas nodrošina bērnu no 5 gadu vecuma izglītošanu, - 620 *euro*, bet no 2017.gada 1.septembra – 680 *euro*. No pašvaldību budžeta finansēto pirmsskolas izglītības skolotāju zemākā darba algas likme 680 *euro* jānodrošina ne vēlāk kā no 2018.gada 1.septembra. Minētie nosacījumi nodrošina vispārējās izglītības, profesionālās un interešu izglītības skolotāju zemākās mēneša darba algas likmes pieaugumu par 13% (2015./2016.m.g. zemākā vienas darba stundas cena vispārējās un interešu izglītības skolotājiem bija 5 *euro*, bet no 2016.gada 1.septemra – 5,66 *euro*). Savukārt pirmsskolas izglītības skolotāju zemākās darba algas likmes pieaugums ir 10,7% (2015./2016.m.g. zemākā vienas darba stundas cena pirmsskolas izglītības skolotājiem bija 3,5 *euro*, bet no 2016.gada 1.septemra – 3,87 *euro*).  Apstiprinot noteikumus Nr.445, tika pieņemts zināšanai, ka pedagogu darba samaksas reformas ieviešanai papildu nepieciešami 2016.gadā 9 000 000 *euro*, 2017.gadā 47 188 372 *euro*, 2018.gadā 52 489 826 *euro* un 2019.gadā 56 140 552 *euro* (prot. Nr.33, 35.§ 4.punkts).  Saskaņā ar Ministru kabineta 2016. gada 5.jūlija sēdē doto uzdevumu (sēdes protokols Nr. 33, 35§, 14.punkts) (turpmāk – dotais uzdevums) ministrijai sadarbībā ar Finanšu ministriju (turpmāk – FM), Labklājības ministriju (turpmāk – LM), Ministru prezidenta biroju, Latvijas Pašvaldību savienību (turpmāk – LPS) un Latvijas Izglītības un zinātnes darbinieku arodbiedrību (turpmāk – LIZDA), izvērtējot LPS un LIZDA priekšlikumus, jāsagatavo un izglītības un zinātnes ministram jāiesniedz izskatīšanai Ministru kabinetā vienlaikus ar budžeta likumprojektu paketi pedagogu darba samaksas paaugstināšanas grafiks. Lai veiksmīgi, sadarbojoties ar sociālajiem partneriem, izstrādātu pedagogu darba samaksas paaugstināšanas grafiku, tika organizētas neformālas tikšanās (š.g. 30.septembrī, 11. un 17.oktobrī), kurās ministrijas atbildīgie speciālisti kopā ar LIZDA un arodbiedrības “Latvijas izglītības vadītāju asociācija” (turpmāk – LIVA) pārstāvjiem apkopoja LIZDA un LIVA prasības un izveidoja grafika projekta pamatu. Savukārt izpildot doto uzdevumu, ministrijā tika izveidota darba grupa (ministrijas 2016.gada 4.novembra rīkojums Nr.348 “Par darba grupas izveidi pedagogu darba samaksas pieauguma grafika un pedagogu sociālā atbalsta sistēmas īstenošanas mehānisma un grafika izstrādei”), kurā iesaistīti pārstāvji no Kultūras ministrija (turpmāk – KM), LM, FM, Pārresoru koordinācijas centra, LPS, LIZDA, Latvijas Nacionālā kultūras centra un LIVA (turpmāk – darba grupa).  Ministrijas pārstāvjiem tiekoties ar LIZDA pārstāvjiem, tika uzklausītas un diskutētas LIZDA un LIVA prasības grafika izstrādei (plašāku informāciju par visām pozīcijām, kuras tika pārrunātas un noformētas darba grupas rezultātā, kā arī šo pozīciju izpildi skatīts pielikumā anotācijai):   1. Zemākās mēneša darba algas likmes vienādošana dažādās izglītības jomās strādājošiem pedagogiem (vispārējā izglītība, pirmsskolas izglītība, profesionālā izglītība, augstākā izglītība); 2. Darba slodzes, kas atbilst mēneša darba algas likmei, vienādošana dažādās izglītības jomās strādājošiem pedagogiem (vispārējā izglītība, pirmsskolas izglītība, profesionālā izglītība, augstākā izglītība); 3. Ministru kabineta 2016.gada 6.jūlija noteikumos  Nr. 447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr.447) paredzētās valsts budžeta mērķdotācijas daļas (12% apmērā no mācību stundu plāna īstenošanai aprēķinātās mērķdotācijas) palielināšana vispārējās izglītības iestādes administrācijas darba samaksai; 4. Vispārējās izglītības iestādes atbalsta personāla (izglītības iestādes bibliotekārs, izglītības psihologs, skolotājs logopēds, speciālais pedagogs, pedagogs karjeras konsultants, pedagoga palīgs) darba samaksai noteikumos Nr. 447 paredzētās valsts budžeta mērķdotācijas daļas ( 6% apmērā no mācību stundu plāna īstenošanai aprēķinātās mērķdotācijas) palielināšana; 5. Noteikumos Nr. 447 paredzētā papildus finansējuma 13,5 % apmērā no mācību stundu plāna īstenošanai aprēķinātās mērķdotācijas palielināšana; 6. Noteikumos Nr. 445 paredzēto piemaksu par darbu īpašos apstākļos palielināšana; 7. Piemaksu par iegūtajām pedagogu profesionālās darbības kvalitātes pakāpēm noteikšana visai pedagoga darba slodzei nevis tikai par darbu mācību stundās; 8. Internāta skolotāju likmju skaita palielināšana parastajās internātskolās; 9. Visu pirmsskolas pedagogu atalgojuma finansēšana no valsts budžeta.   Jāņem vērā, ka zemākās mēneša darba algas paaugstināšana rada finansējuma palielinājumu arī attiecībā uz citām noteikumu Nr.447 un noteikumu Nr. 445 normām, kuras LIZDA un LIVA pieprasa palielināt. Tādejādi, ievērojot visas LIZDA un LIVA prasības, kopējā finansiālā ietekme ir lielāka, nekā tikai palielinot zemāko mēneša darba algas likmi. Savukārt palielinot zemāko mēneša darba algas likmi, saskaņā ar noteikumu Nr. 447 normām palielinās finansējuma apjoms izglītības iestādes administrācijai un atbalsta personālam.  Darba grupa piedāvā priekšlikumus reāli īstenojamam un sasniedzamam (nepieciešamo papildfinansējumu gūstot no racionāla un efektīva esošo finanšu līdzekļu pielietojuma) pedagogu darba samaksas grafikam, iekļaujot sekojošas prioritātes:   1. Zemākās mēneša darba algas likmes palielināšana (vispārējā izglītība, pirmsskola, profesionālā ievirze, profesionālā izglītība, interešu izglītība); 2. Augstskolu un koledžu pedagogu zemākās mēneša darba algas likmes palielināšana.   Par grafiku (rīkojuma projekta pielikums), kas ietver minētās prioritātes, panākta vienošanās darba grupā un ministrija veikusi nepieciešamā prognozējamā papildus valsts budžeta finansējuma aprēķinu. Grafiks zemākās mēneša darba algas likmes palielināšanai (vispārējā izglītība, pirmsskola, profesionālā ievirze, profesionālā izglītība, interešu izglītība) veidots, ievērojot šādus kritērijus:   1. Netiek mainīta pedagogu darba slodze, kas atbilst mēneša darba algas likmei; 2. Zemākā mēneša darba algas likme periodā no 2018.gada 1.septembra līdz 2022.gada 1.septembrim tiek paaugstināta pakāpeniski, par ko panākta vienošanās ar LIZDA un LIVA darba grupas 2016.gada 8.decembra sanāksmē, nodrošinot zemāko darba algas likmi:    1. 2018.gada 1.septembrī – 710 *euro*    2. 2019.gada 1.septembrī – 750 *euro*    3. 2020.gada 1.septembrī – 790 *euro*    4. 2021.gada 1.septembrī – 830 *euro*    5. 2022.gada 1.septembrī – 900 *euro*; 3. Nepieciešamā papildus finansējuma aprēķini veikti attiecībā pret 2017.gada valsts budžetu un uz 2016.gada 1.septembrī spēkā esošo normatīvo aktu bāzes.   Grafikā plānotā zemākās darba algas likmes paaugstināšana nodrošinās darba stundas izmaksas pieaugumu 2018.gada 1.septembrī par 4,4% pret darba stundas izmaksu 2017.gada 1.septembrī, 2019.gada 1.septembrī – 5,6% pret darba stundas izmaksu 2018.gada 1.septembrī, 2020.gada 1.septembrī – 5,3% pret darba stundas izmaksu 2019.gada 1.septembrī, 2021.gada 1.septembrī – 5,2% pret darba stundas izmaksu 2020.gada 1.septembrī un 2022.gada 1.septembrī – 8,4% pret darba stundas  Plānotā zemākās darba algas likmes paaugstināšana radīs ietekmi uz pašvaldību budžetiem saistībā ar no 1,5 līdz 4 gadus veco bērnu izglītošanā nodarbināto pirmsskolas izglītības pedagogu, interešu izglītības pedagogu un citu no pašvaldību budžeta finansēto pedagogu darba samaksas paaugstināšanas nodrošināšanu. Ņemot vērā Valsts izglītības informācijas sistēmā (turpmāk – VIIS) pieejamo informāciju par finansējuma apjomu pedagogu darba samaksai no pašvaldību budžetiem 2016.gada 1.septembrī, tika veikts aptuvenā nepieciešamā finansējuma aprēķins. Jāņem vērā, ka pašvaldības, apstiprinot 2017.gada budžetus, jau radušas papildfinansējumu pirmsskolas pedagogu darba samaksai. VIIS dati liecina, ka 2017.gada februāri 60% pašvaldības finansēto pirmsskolas pedagogu mēneša darba algas likme bija augstāka par 680 *euro*.  Grafikā iekļautais akadēmiskā personāla zemāko mēneša darba algas likmju pieaugums attiecas uz periodu no 2018. – 2022.gadam. 2017., 2018. un 2019.gadam noteiktais zemāko mēneša darba algas likmju pieaugums ir šobrīd apstiprināts noteikumos Nr.445, nosakot ikgadēju akadēmiskā personāla zemākās darba algas likmes pieaugumu 10 % apmērā attiecībā pret 2016.gada minimālajām darba algas likmēm. Šī pieauguma rezultātā ir nepieciešami papildu 3,67 milj. *euro* 2018.gadā un 7,34 milj.  *euro* 2019.gadā. Nepieciešamais papildu finansējums ir aprēķināts, balstoties uz to, ka, palielinoties akadēmiskā personāla zemākajām darba algas likmēm, palielinās Ministru kabineta noteikumos 2006.gada 12.decembra noteikumos Nr.994. “Kārtība, kādā augstskolas un koledžas tiek finansētas no valsts budžeta līdzekļiem” noteiktās vienas valsts finansētās studiju vietas bāzes izmaksas no 1331,11  *euro* šobrīd uz 1393,33  *euro* 2017.gadā, 1453,56  *euro* 2018.gadā un 1513,78  *euro* 2019.gadā. Aprēķini par papildus nepieciešamo finansējumu, studiju vietas bāzes izmaksu pieauguma dēļ, ir veikti, balstoties uz 2016.gadā piešķirto valsts finansēto studiju vietu skaitu un sadalījumu pa studiju līmeņiem un tematiskajām jomām (kurām katrām ir savas izmaksas) starp ministrijas augstskolām un koledžām kā arī VM, ZM un KM augstskolām.  2020. – 2022.gadam aprēķinātais akadēmiskā personāla zemāko mēneša darba algas likmju pieaugums izveidots ar mērķi sasaistīt akadēmiskā personāla zemākās darba algas likmes ar vispārējās izglītības pedagogu zemāko darba algas likmi, pēc principa, ka augstskolu un koledžu lektora amata zemākā darba algas likme ir pietuvināta vispārējās izglītības pedagogu zemākai darba algas likmei. Pēc šī principa 2020.gadā lektora zemākā darba algas likme ir noteikta 805  *euro* apmērā (salīdzinājumā ar 785  *euro* 2019.gadā), un 2021 un 2022.gadā lektora likme ir palielināta līdz 900  *euro* . Pārējo akadēmiskā personāla amatu zemākās darba algas likmes arī ir attiecīgi palielinātas, saglabājot iepriekšējo zemāko darba algas likmju attiecību starp amatiem, kā rezultātā 2020.gadā visu akadēmiskā personāla amatu zemāko darba algas likmju palielinājums ir 2,5 % apmērā pret 2019.gadu, 2021.gadā 11,8 % apmērā (pret 2020.gadu), bet 2022.gadā izmaiņas zemākajās darba algas likmēs nav paredzētas. Papildus nepieciešamais finansējums 2020. – 2022.gadam ir aprēķināts tādā pašā veidā kā 2018. – 2019.gadam, balstoties uz 2016.gada studiju vietu skaitu, saistībā ar studiju vietas bāzes izmaksu palielinājumu uz 1532,61  *euro* 2020.gadā, 1627,82  *euro* 2021. gadā un 2022.gadā. Tā rezultātā 2020.gadā ir nepieciešami papildu 8,49 milj.  *euro* , 2021.gadā 14,25 milj.  *euro* un 2022.gadā 14,25 milj.  *euro* (summas ietver arī nepieciešamo finansējumu 2018. un 2019.gadā). Tā kā nepieciešamais papildu finansējums ir aprēķināts, balstoties uz 2016.gada studiju vietu skaitu, ir jāņem vērā, ka nepieciešamais papildu finansējums katra gada sākumā ir precizējams, balstoties uz jaunāko informāciju par valsts finansēto studiju vietu skaitu. Tomēr, šo precizējumu apmērs būs salīdzinoši neliels, jo valsts finansēto studiju vietu skaits kā arī sadalījums starp studiju līmeņiem un izmaksu jomām ir ar salīdzinoši mazām izmaiņām gada laikā.  Ministrija izvērtēja LIZDA viedokli par to, ka lektora vietā pietuvināt augstskolu un koledžu asistentu zemāko mēneša darba algas likmi vispārējās izglītības skolotāju zemākai mēneša darba algas likmei. Ministrija paliek pie uzskata, ka esošās redakcijas salīdzinājums starp lektora un vispārējās izglītības pedagoga atalgojumu ir korekts, to pamatojot sekojošiem argumentiem.  Pirmkārt, Augstskolu likuma 36. un 37.pants definē lektoru un asistentu akadēmiskos amatus, nosakot to, ka abiem šiem amatiem ir vienādas prasības pēc iegūtās izglītības līmeņa (vismaz maģistra grāds), taču Augstskolu likums nedefinē šo amatu funkcijas, šo uzdevumu atstājot augstskolas satversmes kompetencē. Tika apskatīts, kā Latvijas Universitātē un Rīgas Tehniskajā universitātē, kurās 2016./2017.gadā ir nodarbināti 63 % no asistentu kopskaita valsts augstskolās, ir noteikti darba pienākumi lektoriem un asistentiem.  Latvijas Universitātē nolikuma “Nolikums par akadēmiskajiem un administratīvajiem amatiem Latvijas Universitātē” 40.punkts nosaka, ka:  “uz lektora amatu var pretendēt persona, kurai ir vismaz maģistra grāds, nozarei atbilstošas zinātniskās publikācijas vai publicēti mācību līdzekļi un **kura spēj lasīt lekciju kursus, vadīt seminārus, praktiskās nodarbības un laboratorijas darbu**”.  Savukārt 42.punkts nosaka, ka:  “uz asistenta, zinātniskā asistenta amatu var pretendēt persona, kurai ir vismaz maģistra grāds atbilstošajā zinātnes nozarē un kura **spēj vadīt praktiskās nodarbības, veikt individuālu zinātnisko darbu**.”  Rīgas Tehniskajā universitātē nolikuma “Par docentu, lektoru un asistentu ievēlēšanas kārtību” 2.2.punkts nosaka, ka:  “Uz lektora amatu var pretendēt persona, kurai ir doktora vai maģistra grāds, zinātnes nozarei atbilstošas zinātniskās publikācijas un/vai publicēti mācību līdzekļi un **kurai ir**  **kompetence lasīt lekciju kursus, vadīt seminārus, praktiskās nodarbības un laboratorijas darbus.**”  Savukārt 2.3.punkts nosaka, ka:  “ Uz asistenta amatu var pretendēt persona, kurai ir doktora vai maģistra grāds **un kurai ir kompetence vadīt praktiskās nodarbības un veikt zinātnisko darbu**.”  Gan LU gan RTU ir noteikusi būtiski atšķirības funkcijas šiem amatiem un tieši lektora amata funkcijas ir vispietuvinātākās vispārējās izglītības pedagogam pēc būtības.  Otrkārt, ministrija nepiekrīt LIZDA piedāvājumam pielīdzināt asistentu zemāko mēneša darba algas likmi vispārējās izglītības skolotāju zemākai mēneša darba algas likmei, saistībā ar papildus izmaksām, ko šāda pielīdzināšana radītu. Pašreizējais projekts paredz 2022.gadā augstskolu un koledžu asistentam noteikt 716,56 eiro lielu minimālo atalgojuma likmi (un attiecīgi, ievērojot esošo proporciju starp akadēmiskajiem amatiem, arī pārējo amatu minimālās likmes), kā rezultātā, saistībā ar to, ka pedagogu darba samaksas noteikumos noteiktās atalgojuma likmes ir tieši sasaistītas ar vienas studiju vietas bāzes izmaksām, studiju vietas bāzes izmaksas 2022.gadā būs 1627,82 eiro apmērā (ar papildus nepieciešamu 14,3 milj, eiro finansējumu studiju vietām). Ja tiek nodrošināts, ka 2022.gadā tiek pielīdzinātas vispārējās izglītības skolotāju zemākās mēneša darba algas likmes augstskolu un koledžu asistenta zemākajai mēneša darba algas likmei (asistenta zemākā mēneša darba algas likme – 900 eiro mēnesī), saglabājot esošo atalgojuma attiecību starp pārējiem šajos noteikumos noteiktajiem amatiem, studiju vietas bāzes izmaksas 2022.gadā būs 1854,88 eiro apmērā ar papildus nepieciešamu aptuveni 28 milj. eiro lielu finansējumu studiju vietām.  Ņemot vērā, ka šādam papildu finansējuma apmēram šim mērķim nav atrasts avots, no kā to varēs iegūt, nav pieļaujama situācija, kurā tiek palielināts atalgojums akadēmiskajam personālam uz studiju vietu samazināšanas rēķina.  Grafika pielikumā nav iekļauta:   1. LIZDA prasība piemaksu par iegūtajām pedagogu profesionālās darbības kvalitātes pakāpēm noteikt visai pedagoga darba slodzei nevis tikai par darbu mācību stundās, kā tas ir noteikts noteikumos Nr.445. Ievērojot Izglītības likuma pārejas noteikumu 52.punktā noteikto, darba grupai līdz 2017.gada 30.martam jāsagatavo Ministru kabineta noteikumu projekts pilnveidotai pedagogu profesionālās darbības kvalitātes novērtēšanas sistēmai. Jautājums par pedagogu profesionālās darbības kvalitātes piemaksām (no mērķdotācijas) skatāms saistībā ar pilnveidoto pedagogu profesionālās darbības kvalitātes novērtēšanas sistēmu, tomēr, ņemot vērā FM prasību, kopējo finansējumu piemaksām nav plānots palielināt, bet iekļauties valsts budžetā apstiprinātajā finansējumā, kas paredzēts pedagogu profesionālās darbības kvalitātes pakāpju finansēšanai. Līdz ar to nepieciešamā papildfinansējuma aprēķins neietver finansējumu pedagogu profesionālās darbības kvalitātes pakāpju piemaksām. 2. Visu pirmsskolas pedagogu atalgojuma finansēšana no valsts budžeta. Minētais jautājums saistāms ar pirmsskolas izglītības pedagogu darba samaksas finansēšanas avota, pārceļot no pašvaldību budžeta uz valsts budžetu, maiņu nevis ar zemākās darba algas likmes paaugstināšanu. Jautājums par pirmsskolas pedagogu atalgojuma finansēšanu no valsts budžeta iekļauts Valdības rīcības plānā (114.1.punkts) un tiek skatīts valdības un LPS sarunās. Minēto iemeslu dēļ darba grupā šis jautājums netika skatīts grafika kontekstā.   Darba grupā skatīts jautājums par pedagogu darba slodzes, kas atbilst zemākai darba algas likmei, izlīdzināšanu dažādu izglītības jomu pedagogiem un panākta vienošanās par to, ka minētās darbības veicamas, izvērtējot valsts budžetā pieejamos finanšu resursus, pēc zemākās mēneša darba algas likmes palielināšanas kā pedagogu darba samaksas palielinājuma otrais solis. Savukārt LIZDA un LIVA prasības, kas skar pedagogu darba samaksas jaunās sistēmas pilnveidi, skatīt saistībā ar Ministru kabineta 2016. gada 5.jūlija sēdē dotā uzdevuma (sēdes protokols Nr. 33, 35§, 16.punkts) par noteikumu Nr. 445 ietekmes uz izglītības pieejamību un kvalitāti monitoringa rezultātiem, kā rezultātā ministrijai veikt noteikumu Nr. 445, noteikumu Nr. 447, kā arī Ministru kabineta 2016.gada 15.jūlija noteikumu Nr.477 “Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” un citu ar pedagogu darba samaksu saistīto normatīvo aktu grozījumu izstrādi. Ar pedagogu darba samaksas sistēmu saistīto normatīvo aktu grozījumu projektu anotācijām jāatspoguļo grozījumu saistība ar LIZDA un LIVA prasībām, kas izteiktas grafika izstrādes procesā. LIZDA un LIVA prasības, kas saistītas ar pedagogu darba slodzes, kas atbilst zemākai darba algas likmei, vienādošanu dažādu izglītības jomu pedagogiem un noteikumu Nr. 447 grozījumu izstrādi, ietverti pielikumā. Ņemot vērā, ka nav iespējams precīzi prognozēt izglītības iestāžu tīkla izmaiņas sākot no 2018.gada un fiskālo novērtējumu tīkla izmaiņām, ministrija nav veikusi finansiālo novērtējumu.  Ņemot vērā, ka likumā “Par vidējā termiņa budžetu 2018., 2019. un 2020.gadam” nav iekļauts papildfinansējums pedagogu darba samaksas paaugstināšanai, grafika īstenošanai nepieciešamā valsts finansējuma avoti saistāmi ar efektīvu un racionālu esošā valsts finansējuma izlietojumu, kā arī papildu finansējuma pieprasījums ir skatāms kopā ar visu ministriju finanšu pieprasījumiem prioritāro pasākumu īstenošanai. Attiecīgi papildu nepieciešamā finansējuma pieprasījumu ministrija virza kā horizontālu pieprasījumu prioritāro pasākumu īstenošanai par visām ministrijām kopā.  Izpildot Ministru prezidenta 2015.gada 22.decembra rezolūciju Nr. 12/2015-JUR-220 ,,Līdz 2016. gada 1. decembrim sagatavot un noteiktā kārtībā iesniegt Ministru kabinetā 2015. gada 17. decembra Saeimas paziņojuma "Par uzdevumiem, kas veicami, lai nodrošinātu kvalitatīvu vispārējās izglītības iestāžu tīklu un risinātu ar izglītojamo telpisko mobilitāti (izglītības iestādes fizisku pieejamību) saistītās problēmas" 4. punktā minēto informāciju, attiecīgi nodrošinot Ministru kabinetam dotā uzdevuma izpildi”, ministrija strādā pie piedāvājuma izstrādes pašvaldībām izglītības iestāžu tīkla pilnveides nodrošināšanai. Interaktīvās izglītības iestāžu tīkla platformas izstrādē iesaistītaSIA “Karšu izdevniecība Jāņa sēta”. Saskaņā ar noslēgto līgumu darbu plānots pabeigt 2017.gada rudenī. Pašvaldības kā izglītības iestāžu dibinātājas lēmumus par izmaiņām izglītības iestāžu tīklā saskaņā ar Izglītības likuma 23.panta piekto daļu var pieņemt līdz 2018.gada 1.martam. Ministrija aprēķinus, kas saistāmi ar esošā finansējuma racionālu izlietojumu, nodrošinot daļu no grafika īstenošanai nepieciešamā papildus finansējuma vispārējai izglītībai, varēs veikt ne ātrāk kā 2017.gada rudenī, tomēr jāuzsver, ka izglītības iestāžu tīkla izmaiņas 2018.gadā nav prognozējamas kā būtisks finansējuma avots.  Vispārējā izglītībā iespējamie risinājumi, kas saistāmi ar esošā finansējuma racionālu izlietojumu:   1. Izglītojamo skaitam samazinoties, mērķdotācija paliek izglītības sistēmā, resoriski to saglabājot izglītības sistēmas attīstības prioritāšu īstenošanai un primāri to novirzot pedagogu darba samaksas paaugstināšanas grafika īstenošanai; 2. Pašvaldībās veicot izglītības iestāžu tīkla pilnveides pasākumus, mērķdotācija paliek izglītības sistēmā, resoriski to saglabājot izglītības sistēmas attīstības prioritāšu īstenošanai un primāri to novirzot pedagogu darba samaksas palielinājuma grafika īstenošanai; 3. Pedagoģisko likmju samazinājumam saistībā ar izglītības satura reformu atbilstošā mērķdotācija paliek izglītības sistēmā, resoriski to saglabājot izglītības sistēmas attīstības prioritāšu īstenošanai un primāri to novirzot pedagogu darba samaksas palielinājuma grafika īstenošanai.   KM plāno reformu kultūrizglītības sistēmā, paredzot īstenot valsts pasūtījumu profesionālās ievirzes, profesionālās vidējās un augstākās kultūrizglītības iestādēs, izveidot vismaz 8 vidējās profesionālās izglītības kompetences centrus (turpmāk – PIKC), kas paredz arī skolu tīklu optimizācijas plānu, apgūt Eiropas Savienības (turpmāk – ES) struktūrfondu līdzekļus kultūrizglītībā, kā arī īstenot pedagogu algu reformu ministrijas īstenotās reformas ietvarā.  Valsts pasūtījums kopumā tiks īstenots visos kultūrizglītības līmeņos līdz 2018.gadam. Lai to varētu kvalitatīvi veikt, nepieciešams izpētīt kopējo situāciju kultūrizglītības nozarē, tās saikni ar darba tirgu un tā vajadzības. 2017.gadā plānots veikt pētījumu par kultūrizglītības satura un sagatavoto darba ņēmēju (speciālistu) skaita atbilstību kultūras nozares un radošo industriju darba tirgus prasībām, pamatojoties uz ko, būtu iespējams noteikt prioritātes kultūrizglītībā, definēt nacionālo pasūtījumu kultūrizglītībā un plānot valsts budžeta dotāciju kultūrizglītības iestādēs visos izglītības līmeņos atbilstoši darba tirgus vajadzībām (saskaņā ar Valdības rīcības plānā noteikto uzdevumu).  2016. gada 15. jūlijā veikti grozījumi Ministru kabineta 2011. gada 27. decembra noteikumos Nr. 1035 "Kārtība, kādā valsts finansē profesionālās ievirzes mākslas, mūzikas un dejas izglītības programmas", kas paredz noteikt, ka no 2017.gada 1.janvāra dotācija profesionālās ievirzes mākslas, mūzikas un dejas izglītības programmas apgūšanai tiek piešķirta vienam izglītojamajam, kas vienlaikus apgūst vienu izglītības programmu, tādējādi izslēdzot iespēju, ka valsts budžeta finansējums vienam izglītojamajam dublējas.  Kultūrizglītības iestāžu tīkla optimizācijas pasākumi paredz reorganizāciju vairākās skolās, apvienojot tās un iegūstot PIKC statusu. Ja 2014.gadā KM padotībā bija 14 vidējās profesionālās izglītības iestādes, tad 2018.gadā būs 11, no tām trīs būs reorganizācijas ceļā apvienotas skolas. 2016.gadā ir izveidota Rīgā Nacionālo Mākslu vidusskola, apvienojot Rīgas Doma kora skolu ar Jāņa Rozentāla Rīgas Mākslas vidusskolu, kā arī Liepājā ir izveidota Liepājas Mūzikas, Mākslas un dizaina vidusskola, apvienojot Emīļa Melngaiļa Liepājas mūzikas vidusskolu un Liepājas Dizaina un mākslas vidusskolu. Līdz ar to izglītības iestāžu skaits ir samazinājies no 14 uz 12. Izglītības iestāžu tīkla optimizēšanas ietvaros nākamajā gadā KM plāno apvienot arī Rēzeknes Mākslas un dizaina vidusskolu ar Jāņa Ivanova Rēzeknes mūzikas vidusskolu, izveidojot kopīgu izglītības iestādi.  Reorganizācijas rezultātā ir iespējams ietaupīt uz tehnisko darbinieku amatu vietām, savukārt pedagogu amatu vietas sākotnējā apvienošanās procesā netiek samazinātas. 6 KM padotības skolas pretendē uz ES struktūrfondu finansējumu, paredzot to infrastruktūras modernizācijai, tai skaitā vienas jaunbūves celtniecībai Ventspilī un vairāku ēku renovācijai Rīgā, Liepājā un Rēzeknē. Kā arī tiek paredzēts šo finansējumu izmantot skolu materiālās bāzes modernizēšanai un jaunu izglītības programmu izveidošanai. Kopējais finansējuma apjoms ir 20 miljoni *euro*.  Papildus tam, norādām, ka šobrīd KM rīcībā nav brīvu finanšu resursu, kurus varētu novirzīt pedagogu darba samaksas paaugstināšanai, taču KM  finansiālo iespēju robežās veiks optimizācijas pasākumus, lai nodrošinātu skolu  budžeta efektīvu izmantošanu. Taču ņemot vērā, ka tuvākajā laikā ir plānots turpināt ministrijas padotībā esošo izglītības iestāžu tīkla sakārtošanu un PIKC izveidi,  KM paredz, ka pedagogu darba samaksas grafikā plānoto izmaiņu īstenošanai būs nepieciešams papildus finansējums.  Augstākajai izglītībai papildu nepieciešamo finansējumu nav iespējams nodrošināt no ministrijas iekšējiem resursiem izglītībai. Attiecībā uz augstāko izglītību, nav nevienas ministrijas budžeta programmas un apakšprogrammas, kurās būtu iespējams nodrošināt pat daļu no trūkstošā finansējuma. Ministrijas augstākās izglītības budžeta programmas un apakšprogrammas jau ir tikušas iepriekš pārskatītas, atbrīvojoties no iespējamajiem iekšējiem resursiem, kas varētu nodrošināt daļu no šī papildu finansējuma. Lai būtu iespējams nodrošināt akadēmiskā personāla zemākās mēneša darba algas likmju palielinājumu, lielākā daļa papildu finansējuma būs jāatrod piesaistot papildus valsts budžeta finansējumu nozarei. |
| 3. | Projekta izstrādē iesaistītās institūcijas | Kultūras ministrija, Labklājības ministrija, Finanšu ministrija, Pārresoru koordinācijas centrs, Latvijas Pašvaldību savienība, Latvijas izglītības un zinātnes darbinieku arodbiedrība, Latvijas Nacionālā kultūras centrs, arodbiedrība “Latvijas izglītības vadītāju asociācija” |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Augstākās izglītības, vispārējā izglītības, profesionālās izglītības, profesionālās ievirzes izglītības, pirmsskolas un interešu izglītības pedagogus |
| 2. | Tiesiskā regulējuma ietekme uz tautsaimniecību un administratīvo slogu | Nav ietekmes |
| 3. | Administratīvo izmaksu monetārs novērtējums |  |
| 4. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | | 2017. gads | | | Turpmākie trīs gadi (euro) | | |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | 2018. gads | 2019. gads | 2020. gads |
| izmaiņas, salīdzinot ar 2017.gadu | izmaiņas, salīdzinot ar 2017.gadu | izmaiņas, salīdzinot ar 2017.gadu |
| **1. Budžeta ieņēmumi:** | | | **639 847 134** | | **0** | **0** | **0** | **0** |
| **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | | | **639 847 134** | | **0** | **0** | **0** | **0** |
| 62.resors "Mērķdotācijas pašvaldībām" pedagogu darba samaksai | | | 351 786 916 | |  |  |  |  |
| 15.resors "Izglītības un zinātnes ministrija" pedagogu darba samaksai | | | 153 463 499 | |  |  |  |  |
| 18.resors "Labklājības ministrija" | | | 4 832 783 | |  |  |  |  |
| 19.resors "Tieslietu ministrija" | | | 54 523 139 | |  |  |  |  |
| 22.resors "Kultūras ministrija" | | | 49 401 213 | |  |  |  |  |
| 29.resors "Veselības ministrija" | | | 16 785 050 | |  |  |  |  |
| 16.resors "Zemkopības ministrija" | | | 9 054 534 | |  |  |  |  |
| **1.2. valsts speciālais budžets** | | |  | |  |  |  |  |
| **1.3. pašvaldību budžets** | | |  | |  |  |  |  |
| **2. Budžeta izdevumi:** | | | **639 847 134** | | **0** | **10 020 997** | **34 181 410** | **58 671 052** |
| **2.1. valsts pamatbudžets** | | | **639 847 134** | | **0** | **10 020 997** | **34 181 410** | **58 671 052** |
| 62.resors "Mērķdotācijas pašvaldībām" pedagogu darba samaksai | | | 351 786 916 | |  | 4 567 940 | 19 794 388 | 38 066 604 |
| 15.resors "Izglītības un zinātnes ministrija" pedagogu darba samaksai | | | 153 463 499 | |  | 3 534 776 | 9 463 538 | 13 357 751 |
| 18.resors "Labklājības ministrija" | | | 4 832 783 | |  | 4 043 | 18 514 | 41 947 |
| 19.resors "Tieslietu ministrija" | | | 54 523 139 | |  | 1 144 | 4 958 | 9 533 |
| 22.resors "Kultūras ministrija" | | | 49 401 213 | |  | 849 221 | 2 772 267 | 4 734 832 |
| 29.resors "Veselības ministrija" | | | 16 785 050 | |  | 697 200 | 1 394 399 | 1 612 392 |
| 16.resors "Zemkopības ministrija" | | | 9 054 534 | |  | 366 673 | 733 346 | 847 993 |
| **2.2. valsts speciālais budžets** | | |  | |  |  |  |  |
| **2.3. pašvaldību budžets** | | |  | |  |  |  |  |
| **3. Finansiālā ietekme:** | | | **0** | | **0** | **-10 020 997** | **-34 181 410** | **-58 671 052** |
| **3.1. valsts pamatbudžets** | | | **0** | | **0** | **-10 020 997** | **-34 181 410** | **-58 671 052** |
| 62.resors "Mērķdotācijas pašvaldībām" pedagogu darba samaksai | | | 0 | |  | -4 567 940 | -19 794 388 | -38 066 604 |
| 15.resors "Izglītības un zinātnes ministrija" pedagogu darba samaksai | | | 0 | |  | -3 534 776 | -9 463 538 | -13 357 751 |
| 18.resors "Labklājības ministrija" | | | 0 | |  | -4 043 | -18 514 | -41 947 |
| 19.resors "Tieslietu ministrija" | | | 0 | |  | -1 144 | -4 958 | -9 533 |
| 22.resors "Kultūras ministrija" | | | 0 | |  | -849 221 | -2 772 267 | -4 734 832 |
| 29.resors "Veselības ministrija" | | | 0 | |  | -697 200 | -1 394 399 | -1 612 392 |
| 16.resors "Zemkopības ministrija" | | | 0 | |  | -366 673 | -733 346 | -847 993 |
| **3.2. valsts speciālais budžets** | | |  | |  |  |  |  |
| **3.3. pašvaldību budžets** | | |  | |  |  |  |  |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | | | **X** | |  |  |  |  |
| **4.1. valsts pamatbudžets** | | |  | |  |  |  |  |
| 62.resors "Mērķdotācijas pašvaldībām" pedagogu darba samaksai | | |  |  |  |  |
| 15.resors "Izglītības un zinātnes ministrija" pedagogu darba samaksai | | |  |  |  |  |
| 18.resors "Labklājības ministrija" | | |  |  |  |  |
| 19.resors "Tieslietu ministrija" | | |  |  |  |  |
| 22.resors "Kultūras ministrija" | | |  |  |  |  |
| 29.resors "Veselības ministrija" | | |  |  |  |  |
| 16.resors "Zemkopības ministrija" | | |  |  |  |  |
| **4.2. valsts speciālais budžets** | | |  |  |  |  |
| **4.3. pašvaldību budžets** | | |  |  |  |  |
| **5. Precizēta finansiālā ietekme:** | | | **0** | **-10 020 997** | **-34 181 410** | **-58 671 052** |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Aprēķins veikts balstoties uz 2016.gada 1.septembrī spēkā esošo pedagoģisko likmju un skolēnu skaitu. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar Valsts izglītības informācijas sistēmā pieejamo informāciju 2016.gada 10.novembrī, finansējuma apjoms, ko pašvaldības finansē no saviem budžetiem izglītības iestādēm, neatkarībā no izglītības iestādes veida, mēnesī sastāda 7 654 896 euro, attiecīgi gadā 91 858 752 euro.  Ņemot vērā zemākās darba algas procentuālo pieaugumu salīdzinājumā ar zemāko mēneša darba algas likmi 680 euro, ir aprēķināts aptuvenais finansējums, kas būtu nepieciešams papildus pašvaldībām, lai no saviem budžetiem segtu zemākās mēneša darba algas paaugstinājumu:  2018.gada 1.septembrī – 710 *euro (+4,4%; aptuveni 4 milj. euro);*  2019.gada 1.septembrī – 750 *euro (+5,6%; aptuveni 5,1 milj. euro);*  2020.gada 1.septembrī – 790 *euro (+5,3%; aptuveni 4,8 milj. euro);*  2021.gada 1.septembrī – 830 *euro (+5,2%, aptuveni 4,7 milj euro);*  2022.gada 1.septembrī – 900 *euro*; *(+8,4%, aptuveni 7,7 milj. euro).* | | | | | | | |
|  | |  | | | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | | |
| Projekta izpildē iesaistītās institūcijas | | | | Izglītības un zinātnes ministrija, Kultūras ministrija, Veselības ministrija, Zemkopības ministrija. | | | | | |
| Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to rīkojuma projekta izpilde neietekmēs institūciju cilvēkresursus. | | | | | |
| Cita informācija | | | | Nav. | | | | | |

*Anotācijas IV, V, VI sadaļa – projekts šīs jomas neskar.*

Izglītības un zinātnes ministrs K.Šadurskis

Vīzē: Valsts sekretāre L. Lejiņa

03.04.2017.

4301

M.Jansone

67047973, modra.jansone@izm.gov.lv

A.Trokša

67047858, [alise.troksa@izm.gov.lv](mailto:alise.troksa@izm.gov.lv)